**משאבי אנוש**  ‏‏‏

‏26 נובמבר, 2023

***מודעת דרושים***

**דרוש/ה**: **מ"מ מנהל מחלקת חינוך חרדי (עובד בחל"ת)**

**היקף המשרה**: מלאה

**דרגת המשרה:** 40-42 בדירוג המח"ר

**תיאור התפקיד**:

1. ניהול לוגיסטי של מוסדות החינוך התורניים בעיר, כולל בתי"ס וגני ילדים
2. הכנת תכניות עבודה
3. טיפול בשיפוצי קיץ ואירועי תרבות
4. קשר עם מנהלי המוסדות
5. כל מטלה נוספת שתוטל ע"י הממונה

**כישורים נדרשים**:

1. **השכלה ודרישות מקצועיות**

בעל/ת תואר אקדמי שנרכש במוסד המוכר ע"י המועצה להשכלה גבוהה, או שקיבל הכרה מהמח' להערכת תארים אקדמיים בחוץ לארץ. **או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 או תעודת סמיכות לרבנות (יורה יורה) לפי אישור הרבנות הראשית לישראל, **או** אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינוך לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר). **(יש לצרף תעודה)**

1. **ניסיון**

עבור בעל תואר אקדמי או השכלה תורנית כאמור לעיל: ארבע שנות ניסיון באחד או יותר מהתחומים הבאים: לוגיסטיקה, ניהול תקציב ועבודה מול מוסדות חינוך חרדיים/תורניים.

עבור הנדסאי רשום: חמש שנות ניסיון באחד או יותר מהתחומים הבאים: לוגיסטיקה, ניהול תקציב ועבודה מול מוסדות חינוך חרדיים/תורניים.

עבור טכנאי מוסמך: שש שנות ניסיון באחד או יותר מהתחומים הבאים: לוגיסטיקה, ניהול תקציב ועבודה מול מוסדות חינוך חרדיים/תורניים.

**(יש לצרף אישורי העסקה המפרטים את הגדרת התפקיד, תיאור התפקיד, היקף המשרה ותאריכי העסקה מדוייקים).**

1. **מאפייני עשייה ייחודיים לתפקיד**
2. יכולת ארגון תכנון ותיאום.
3. כושר עבודה בצוות.
4. ידע וניסיון בעבודה מול מחשב.
5. יכולת וניסיון לקיים מגע נאות עם בעלי תפקידים וגורמי חוץ.

**יש למלא ולצרף טופס הצהרה על קרובי משפחה בעיריית בת ים (קישור באתר המכרזים של עיריית בת ים)**.

הגשת קו"ח (בצירוף מסמכים ותעודות השכלה המעידים על הכישורים הנדרשים) יש להגיש באמצעות מייל:[michrazim.hr@bat-yam.muni.il](mailto:michrazim.hr@bat-yam.muni.il) ,**בציון תואר המשרה**, עד לתאריך **10.12.23 (עד השעה 12:00).**

**בכבוד רב,**

**לאוניד סמוליאנוב**

**סמנכ"ל פיתוח הון אנושי**